ผมอยากสอบถามคุณครับ ผมทำการออรัลเซ็กให้ผู้ชาย โดยที่ไม่มีการหลั่นน้ำอสุจิภายในปากเลย แบบนี้ผมจะติด hiv ไหมครับ ภายในปากผมวันนั้นมีแผลเหมือนร้อนในที่ลิ้นแต่เป็นแผลที่ใกล้จะหายแล้วครับ กังวลใจมาก ขอคำแนะนำน่อยครับ
สวัสดีค่ะ การมีเพศสัมพันธ์กันทางปาก คือเยื่อบุปากสัมผัสโดยตรงกับเยื่อบุอวัยวะเพศนั้น มีโอกาสที่จะรับเชื้อ hiv ได้ แม้โอกาสจะน้อยกว่าการมีเพศสัมพันธ์ทางช่องคลอดหรือทวารหนัก หรือการใช้ของมีคมร่วมกันหากเป็นเยื่อบุปาก ไม่จำเป็นต้องมีแผล ก็สามารถรับเชื้อได้ เพราะเป็นเยื่อบุอ่อน ในกรณีนี้หากไม่สบายใจ แนะนำพบแพทย์เพื่อประเมินความเสี่ยงอย่างละเอียดและตรวจร่างกายเพิ่มเติม อาจจะต้องรับยาต้านไวรัส 28 วันเพื่อป้องกันการติดเชื้อ และนัดกลับไปเจาะเลือดติดตามอาการ และควรป้องกันและระวังการรับเชื้อ hiv ดังช่องทางที่กล่าวไป ควรใส่ถุงยางอนามัยทุกครั้งที่มีเพศสัมพันธ์ไม่ว่าช่องทางใดค่ะ